b"\n_START_ARTICLE_\nHi'iaka (luna)\n_START_SECTION_\nOdkritje\n_START_PARAGRAPH_\nPri odkritju lune Hi\xca\xbbiake je sodelovalo ve\xc4\x8dje \xc5\xa1tevilo ljudi, ki so delovali na Observatoriju Keck v skupini za adaptivno optiko. Hi\xca\xbbiaka je bil prvi odkriti naravni satelit pritlikavega planeta Haumea. Ime je dobil po eni izmed h\xc4\x8derk Haumee, ki je bila za\xc5\xa1\xc4\x8ditnica Havajskega oto\xc4\x8dja. Najprej ji je skupina odkriteljev dala ime \xc2\xabRudolf\xc2\xbb.\n_START_SECTION_\nZna\xc4\x8dilnosti\n_START_PARAGRAPH_\nLuna obkro\xc5\xbei Haumeo v (49,12 \xc2\xb1 0,03) dneh na razdalji (49.500 \xc2\xb1 400) km. Naklon njene tirnice je (234,8 \xc2\xb1 0,3)\xc2\xb0. Izmerjena svetlost je 5,9 \xc2\xb1 0,5%, kar pomeni, da je njen premer pribli\xc5\xbeno 22\xc2\xa0% osrednjega telesa ali okoli 350 km (seveda, \xc4\x8de je albedo enak). Tako bi bila ta luna peti najve\xc4\x8dji asteroid, \xc4\x8de bi bil v asteroidnem pasu. Masa je znana samo za celoten sistem. \xc4\x8ce predvidevamo, da ima luna isti albedo kot osrednje telo, lahko predvidevamo, da ima luna 1\xc2\xa0% mase Haumee. Celoten sistem pa ima maso (4,2 \xc2\xb1 0,1). \xc2\xa0\xc2\xb7\xc2\xa010\xc2\xb2\xc2\xb9 kg."